JMART วิ่ง 4% ลุ้นกำไร Q4 “ออลไทม์ไฮ” แตะ 350 ลบ. โบรกฯ แนะ “ซื้อ” เป้า 46.60 บาท
JMART บวก 4%  โบรกฯมองกำไร Q4 “ออลไทม์ไฮ” แตะ 350 ลบ. รับธุรกิจ-บริษัทในเครือ พร้อมด้วยความร่วมมือทางธุรกิจระหว่างกลุ่มพันธมิตรเปิด Upside โบรกฯ แนะ ซื้อ เป้า 46.60 บาท
JMART บวก 4%  ลุ้นกำไร Q4 “ออลไทม์ไฮ” แตะ 350 ลบ. รับบริษัทในเครือหนุน ร่วมมือทางธุรกิจระหว่างกลุ่มพันธมิตรเปิด Upside
8 พ.ย. 2564

ผู้สื่อข่าวรายงานว่า วันนี้ (8 พ.ย.2564) ราคาหุ้น บริษัท เจ มาร์ท จำกัด (มหาชน) หรือ  JMART ปิดตลาดช่วงภาคเช้าอยู่ที่ระดับ 42.25 บาท ปรับตัวเพิ่มขึ้น 1.50 บาท หรือ 3.86% โดยทำจุดสูงสุดที่ 42.75 บาท และทำจุดต่ำสุดที่  39.50 บาท ด้วยมูลค่าการซื้อขาย 815.76 ล้านบาท

บริษัทหลักทรัพย์ เมย์แบงก์ กิมเอ็ง (ประเทศไทย) ระบบุในบทวิเคราะห์ (21 ต.ค.64) โดยประเมินหุ้น JMART ว่าธุรกิจในเครือส่วนใหญ่ยังสามารถเอาตัวรอดได้ดีจากปัจจัยบวกส่วนของ JMT กำไรยังเติบโตได้ทั้งจากไตรมาสก่อน และจากงวดเดียวกันของปีก่อน ด้วยจากลูกหนี้ที่ฟื้นตัวช่วงปลายไตรมาส และกองหนี้ที่ไม่ต้นทุนเพิ่มขึ้นหนุนมาร์จิ้น ขณะเดียวกันในส่วนของ SINGER กำไรเพิ่มขึ้น 28% เมื่อเทียบกับช่วงเดียวกันกับปีก่อน ตามพอร์ตสินเชื่อ C4C ที่เติบโตได้ตามเป้า
ส่วนด้าน Mobile ชะลอตัว เมื่อเทียบกับไตรมาสก่อน จากการปิดสาขาในห้าง เน้นควบคุมค่าใช้จ่าย  ขณะที่ KBJ กำไรชะลอตัวจากการตั้งสำรองที่สูงขึ้นชั่วคราวขนาดพอร์ตสินเชื่อยังทรงตัวในช่วงปรับองค์กร และบริษัท J ชะลอตัวตามค่าเช่าในช่วงห้างปิด
อย่างไรก็ดีแนวโน้มกำไรไตรมาส 4/2564 จะฟื้นตัวอย่างมีนัยสำคัญ 330-350 ล้านบาท เพิ่มขึ้น 30-40% เมื่อเทียบกับไตรมาสก่อนหน้า มาจากทั้งธุรกิจการเงิน (JMT-KBJ) ที่คุณภาพสินทรัพย์ทยอยฟื้นตัวตามเศรษฐกิจ เช่นเดียวกับ ธุรกิจพาณิชย์ (SINGER-Mobile) ที่กลับดำเนินได้ปกติ พร้อมกับมาตรการกระตุ้นจากภาครัฐ
นอกจากนี้พัฒนาการบวกยังเป็นไปตามแผน ทั้งธุรกรรมการเพิ่มทุนใน JMT-SINGER จะกำหนดสิทธิ์ในเดือนพ.ย. แล้วรับเงินในเดือน ธ.ค. เริ่มเห็น Synergy ในระดับธุรกิจระหว่างเครือแล้วในไตรมาส 4/2564 ได้แก่ การนำสินค้า เครื่องใช้ไฟฟ้า/gadgets ที่นำเข้าโดย Fanslink (VGI) นำมาจำหน่ายผ่านสาขา Mobile-SINGER การทยอยปรับแฟรนไชส์ซิงเกอร์ 3,000 สาขาทั่วประเทศ ไปเป็นจุดรับ-ส่งสินค้า (Drop point) ของ Kerry express แม้ในช่วงต้นยังมีรายได้ไม่มาก
ด้านนักวิเคราะห์ประเมินว่าโครงการ Quick win เป็นจุดเริ่มต้นที่ดี คาดจะเห็นส่วนเพิ่มดังกล่าวเข้ามาเป็น Upside risk ของกำไรในปี 2565จากที่ประเมินไว้ 1,930 ล้านบาท เพิ่มขึ้น 55% เมื่อเทียบกับช่วงเดียวกันกับปีก่อนภาพกำไรของ JMART จะเป็นการเดินหน้าทำสถิติใหม่ ไปพร้อมกับบริษัทในเครืออย่าง JMTS-INGER ที่คิดเป็น 80% ของฐานกำไรขณะมีบริษัทในเครือที่ยังรอการปลดล็อคมูลค่าในอีก 1-2 ปี ข้างหน้า (ธุรกิจประกัน,KBJ,J Ventures)
นอกจากนี้นักวิเคราะห์ประเมินการเติบโตของกำไรต่อหุ้นปี 2565-2566 เฉลี่ย (CAGR) 46% ต่อปีเทียบกับราคาหุ้นปัจจุบันที่ P/E ปี 2565 ที่ 27เท่า แนะนำ “ซื้อ” ราคาเหมาะสม 46.60 บาท
 